ΚΑΝΟΝΙΣΜΟΣ (ΕΚ) αριθ. 2270/95 ΤΗΣ ΕΠΙΤΡΟΠΗΣ της 27ης Σεπτεμβρίου 1995 για τροποποίηση των κανονισμών (ΕΟΚ) αριθ. 388/92 και (ΕΟΚ) αριθ. 1727/92 όσον αφορά τις λεπτομέρειες εφαρμογής του ειδικού καθεστώτος για τον εφοδιασμό των γαλλικών υπερποντίων διαμερισμάτων (ΓΥΔ) και των Αζορών και της Μαδέρας καθώς και την κατάρτιση των αντιστοίχων προβλεπομένων ισολογισμών εφοδιασμού

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3763/91 του Συμβουλίου της 16ης Δεκεμβρίου 1991 σχετικά με τα ειδικά μέτρα όσον αφορά ορισμένα γεωργικά προϊόντα υπέρ των γαλλικών υπερποντίων διαμερισμάτων (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2), και ιδίως το άρθρο 2 παράγραφος 6,

τον κανονισμό (ΕΟΚ) αριθ. 1600/92 του Συμβουλίου της 15ης Ιουνίου 1992 σχετικά με τα ειδικά μέτρα όσον αφορά ορισμένα γεωργικά προϊόντα υπέρ των Αζορών και της Μαδέρας (3), όπως τροποποιήθηκε τελευταία από τον κανονισμό (ΕΚ) αριθ. 3290/94, και ιδίως το άρθρο 10,

Εκτιμώντας:

ότι ο κανονισμός (ΕΟΚ) αριθ. 388/92 της Επιτροπής (4), όπως τροποποιήθηκε τελευταία από τον κανονισμό (ΕΚ) αριθ. 1563/95 (5), ορίζει τις λεπτομέρειες εφαρμογής του ειδικού καθεστώτος εφοδιασμού σε σιτηρά των ΓΥΔ 7 ότι, προκειμένου να αποφευχθεί η υπερβολική αύξηση του ποσού της ενίσχυσης κατά την αλλαγή της περιόδου εμπορίας σε σχέση με το απαιτούμενο ποσό, το άρθρο 6 του κανονισμού αυτού προβλέπει αυτόματες προσαρμογές του ποσού της ενίσχυσης συναρτήσει της ημερομηνίας καταλογισμού των παραδιδομένων εμπορευμάτων 7 ότι, εκ παραδρομής, η προσαρμογή της αλλαγής της περιόδου εμπορίας που αντιστοιχεί στην ενίσχυση που χορηγήθηκε για την παράδοση αραβοσίτου και σόργου έχει προβλεφθεί για τις παραδόσεις οι οποίες καταλογίσθηκαν από την 1η Νοεμβρίου και εξής ενώ η αλλαγή της τιμής παρέμβασης των προϊόντων αυτών πραγματοποιήθηκε την 1η Οκτωβρίου 7 ότι θα πρέπει, επομένως, να τροποποιηθεί ο κανονισμός (ΕΟΚ) αριθ. 388/92 7 ότι ο κανονισμός (ΕΟΚ) αριθ. 1727/92 της Επιτροπής (6), όπως τροποποιήθηκε τελευταία από τον κανονισμό (ΕΚ) αριθ. 1590/95 (7), ορίζει τις λεπτομέρειες εφαρμογής του ειδικού καθεστώτος εφοδιασμού σε σιτηρά των Αζορών και της Μαδέρας 7 ότι, προκειμένου να αποφευχθεί η υπερβολική αύξηση του ποσού της ενίσχυσης κατά την αλλαγή της περιόδου εμπορίας σε σχέση με το απαιτούμενο ποσό, το άρθρο 6 του κανονισμού αυτού προβλέπει αυτόματες προσαρμογές του ποσού της ενίσχυσης συναρτήσει της ημερομηνίας καταλογισμού των εμπορευμάτων που παραδόθηκαν 7 ότι, εκ παραδρομής, η προσαρμογή αλλαγής της περιόδου εμπορίας που αντιστοιχεί στην ενίσχυση που χορηγήθηκε για την παράδοση αραβοσίτου και σόργου έχει προβλεφθεί για τις παραδόσεις οι οποίες καταλογίσθηκαν από την 1η Νοεμβρίου και εξής ενώ η αλλαγή της τιμής παρέμβασης των προϊόντων αυτών πραγματοποιήθηκε την 1η Οκτωβρίου 7 ότι θα πρέπει, επομένως, να τροποποιηθεί ο κανονισμός (ΕΟΚ) αριθ. 1727/92 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 6 στοιχείο ε) του κανονισμού (ΕΟΚ) αριθ. 388/92 αντικαθίσταται από το ακόλουθο κείμενο:

«ε) όσον αφορά τον αραβόσιτο και το σόργο, για κάθε παράδοση η οποία καταλογίσθηκε από την 1η Οκτωβρίου και εξής, στην περίπτωση κατά την οποία η ισχύς του πιστοποιητικού υπερβαίνει το τέλος του μηνός Σεπτεμβρίου, μειώνοντάς το κατά ποσό ίσο προς την διαφορά μεταξύ της τιμής παρέμβασης, δίχως μηνιαία προσαύξηση, της παλιάς και της νέας περιόδου εμπορίας και ενός ποσού ίσου προς την μηνιαία προσαύξηση, της προηγούμενης περιόδου εμπορίας πολλαπλασιαζόμενο επί τον αριθμό των μηνών που πέρασαν από τον Νοέμβριο της προηγούμενης περιόδου εμπορίας και τον μήνα κατά τον οποίο υποβάλλεται η αίτηση του πιστοποιητικού.».

Άρθρο 2

Το άρθρο 6 στοιχείο ε) του κανονισμού (ΕΟΚ) αριθ. 1727/92 αντικαθίσταται από το ακόλουθο κείμενο:

«ε) όσον αφορά τον αραβόσιτο και το σόργο, για κάθε παράδοση η οποία καταλογίσθηκε από την 1η Οκτωβρίου και εξής, στην περίπτωση κατά την οποία η ισχύς του πιστοποιητικού υπερβαίνει το τέλος του μηνός Σεπτεμβρίου, μειώνοντάς το κατά ποσό ίσο προς την διαφορά μεταξύ της τιμής παρέμβασης, δίχως μηνιαία προσαύξηση, της παλιάς και της νέας περιόδου εμπορίας και ενός ποσού ίσου προς την μηνιαία προσαύξηση της προηγούμενης περιόδου εμπορίας πολλαπλασιαζόμενο επί τον αριθμό των μηνών που πέρασαν μεταξύ του Νοεμβρίου της προηγούμενης περιόδου εμπορίας και τον μήνα κατά τον οποίο υποβάλλεται η αίτηση του πιστοποιητικού.».

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 27 Σεπτεμβρίου 1995.

Για την Επιτροπή Franz FISCHLER Μέλος της Επιτροπής